Imtella' Frar 15, 2021 Il-pandemija tkompli tħalli l-impatt fuq is-safar matul l-aħħar tliet xhur tas-sena li għaddiet hekk kif ftit iktar minn 29,000 persuna siefru, bil-parti l-kbira biex iżuru qraba u ħbieb barra minn Malta. Kienu biss ftit inqas minn 5,000 ruħ li siefru għal btala. Dan jirriżulta minn ċifri ppublikati mill-Ufficcju Nazzjonali tal-Istatistika, l-NSO, li juru tnaqqis ta' 85% fis-safar tal-Maltin bejn Ottubru u Diċembru meta mqabbel mal-istess perjodu fuq is-sena ta' qabel. L-Italja kienet l-iktar destinazzjoni popolari. Fuq medda ta' sena, is-safar naqas b'madwar 72% għal total ta' 196,508 persuna li siefru bejn Jannar u Diċembru tas-sena l-oħra.